
Kako se klanja vitr-namaz?


* 
* 
* 
* 
* 
* 
* 

 
Kako se klanja vitr-namaz?

Ibn Hibban (2429) i ed-Darekutni, 2/24, zabilježili su pouzdano predanje u kojem stoji da je Ebu Hurejra, radijallahu anhu, prenio sljedeće Resulullahove, sallallahu alejhi ve sellem, riječi: “Nemojte vitr-namaz klanjati tri rekata već ga klanjajte pet ili sedam rekata; nemojte da vaš vitr-namaz izgleda kao akšam-namaz.” Pokuđeno je da vitr izgleda kao akšam-namaz; imam Ed-Darekutni tako je naslovio poglavlje u svojoj hadiskoj zbirci. U djelu Kijamu ramadan, str. 30. šejh el-Albani zapisao je: “Ukoliko se radi o vitr-namazu od pet ili tri rekata sa sjedenjem nakon svaka dva rekata, to jest, bez predavanja selama, za to ne nalazimo autentična predanja, iako je to načelno dopušteno. Budući da je Resulullah, sallallahu alejhi ve sellem, zabranio klanjanje vitr-namaza tri rekata navodeći kao ispriku: ‘… nemojte da vaš vitr-namaz izgleda kao akšam-namaz’, onaj ko vitr-namaz klanja tri rekata mora ostvariti razliku između njega i akšam-namaza, a to će postići na jedan od sljedeća dva načina: ili će predati selam nakon dva rekata pa klanjati još jedan (to je vrednije i zasnovanije) ili će klanjati tri rekata s jednim sjedenjem, a Svevišnji Allah nabolje zna.”


Na pitanje odgovorio: prof. ***[Abdurrahman Kuduzović](https://pitajucene.com/search/Abdurrahman+Kuduzovi%C4%87/answers/ "Pretraži odgovore od prof. Abdurrahman Kuduzović")***


Preuzeto sa stranice <http://www.n-um.com>


